Aika-Aikar Boko Haram ta Jefa Daruruwan Yara Cikin Dimuwa
Najeriya Aika-Aikar Boko Haram ta Jefa Daruruwan Yara Cikin Dimuwa Fabrairu 13, 2015
Yara da mata da Boko Haram ta raba da muhalli.
Daruruwan yaran da 'yan Boko Haram su ka yanka iyayensu a gabansu na cikin dimuwa da wasu alamomi na bukatar kulawar kwararru.
WASHINGTON, DC — Abubuwan tashin hankalin da wasu yara kimanin 800 su ka gani lokacin da aka yanka iyayensu a gabansu da sauran abubuwan rashin imani na Boko Haram, sun sa sun sami motsin hankali har su na ta wasu abubuwan da su ka sa aka lura cewa su na bukatar kwararru su binciki tunaninsu.
Don haka Hukumar Ilimin Firamare ta Bai Daya (ADSUBEB, a takaice), ta dau nauyin kulawa da wadannan yaran. Shugaban Hukumar ta ADSUBED Alhaji Dauda Fure ya bayyana cewa matsalar ta shafi yara sama da 2,000 wadanda su ka fito daga Kananan Hukumomi wajen 6. Ya ce matakan da su ka dauka na kulawa da yaran sun hada da tura su makaranta da sauran matakan kulawa.
Wakilinmu na jihar Adamawa wanda ya tura da labaran Ibrahim Abdul’aziz, y ace a daidai lokacin da ake samun wannan matsalar, wasu daidaikun ‘yan Nijeriya da kungiyoyi na cigaba da kai gudunmowa ga yaran. Na baya bayan nan shi ne taimakon magunguna na kudi Naira Miliyan 135 da matan gwamnonin jam’iyyar APC su ka kai.
Aika-Aikar Boko Haram ta Jefa Daruruwan Yara Cikin Dimuwa - 3'26"
Gwamnatin Borno Ta Rabawa Mutane Gidaje ZABEN2015: Jawaban Shugaba Jonathan Tusiburutsu Ne - inji Namaiwa